
Et  Ord  til  Ungdommen 

—af  Præsident    Heber  J.  Grant.— 


Det  er  mig  altid  en  stor  Glæde  at  mødes  med  Ungdom- 
men. Det  er  meget  svært  for  mig  at  forstaa,  at  jeg  er,  hvad 
man  i  Almindelighed  kalder  en  meget  gammel  Mand.  Jeg 
tror,  min  Aand  er  lige  saa  ungdommelig  som  nogensinde. 
Jeg  glæder  mig  over  at  kunne  være  sammen  med  Ungdom- 
men; jeg  elsker  at  være  med  i  deres  Leg  og  Sport.  Sandt 
nok  kan  jeg  ikke  saa  aktivt  tage  Del  i  deres  Foretagender, 
som  jeg  kunde  ønske,  men  jeg  er  lykkelig  i  Selskab  med 
Ungdom,  og  for  mig  er  den  Kendsgerning,  at  Aanden  ikke 
tilsyneladende  bliver  gammel,  et  af  Beviserne  paa  Sjælens 
Udødelighed.  Jeg  kommer  til  at  tænke  paa  engang  at  have 
læsl  om  forhenværende  Præsident  Adams,  der  en  Dag  traf 
en  Ven  paa  Gaden,  som  sagde:  »Hvordan  har  Præsident 
Adams  det  i  Dag?« 

»O,«  sagde  han,  »Præsident  Adams  har  aldrig  haft  det 
bedre  i  sit  Liv,  har  aldrig  følt  sig  yngre,  har  aldrig  været 
i  bedre  Kondition,  men  det  Hus,  han  bor  i,  er  ved  at  blive 
temmelig  gammelt,  og  han  haaber,  ;it  han  i  nær  Fremtid 
kan  faa  et  bedre.« 

Jeg  haaber,  at  jeg  stadig  maa  være  i  Besiddelse  af  denne 
Ungdommens  Glæde.  Jeg  haaber,  at  jeg  maa  føle  mig  lige 
saa  interesseret  i  Ungdomsforeningssagen  i  de  næste  ti  Aar, 
som  jeg  haaber,  det  maa  blive  mig  forundt  at  leve,  som  jeg 
altid  har  været.  Jeg  tror  fuldt  og  fast  paa,  at  Herren  giver 
os  ifølge  vore  ønsker,  som  det  staar  skrevet  i  Almas  Bog, 
»enten  han  ønsker  godt  eller  ondt,  Liv  eller  Død,  Glæde  el- 
ler Samvittighedsnag«,  at  vi  i  Virkeligheden  er  vor  egen 
Lykkes  Smed,  og  at  hvis  vi  har  Ærgerrighed  til  at  gøre 
mere  og  at  fuldføre  mere,  at  Gud  da  giver  os  Evnerne  gen- 
nem vor  Flid.  Jeg  tror  fuldt  og  fast  paa  Jakobs  Lærdom,  at 
»Tro  uden  Gerninger  er  død,  som  Legemet  uden  Aand  er 
dødt«,  og  vi  ved  naturligvis  alle,  at  Legemet  ikke  er  af  no- 
gen Værdi  for  os,  naar  Aanden  forlader  det.  Vi  beholder 
kun  Legemet  nogle  faa  Dage,  til  vi  begraver  det.« 

Hvad  jeg  nu  ønsker  mig  af  Livet  er,  at  jeg  maa  kunne 
udføre  mere  Aar  for  Aar,  end  jeg  har  udført  i  den  forbi- 
gangne Tid,  af  den  Grund,  at  jeg  burde  have  og  jeg  tror, 
jeg  har  større  Forstaaelse  af  de  Pligter  og  det  Ansvar,  der 
hviler  paa  mig,  og  som  hviler  paa  os  alle,  end  jeg  havde 
for  mange  Aar  siden.  Jeg  er  inderlig  taknemmelig,  at  min 
Kærliglied  for  dette  Jesu  Kristi  Evangelium,  som  er  blevet 
gengivet  til  Jorden,  som  Aarene  gaar  bliver  større  og  stør- 

re,  og  at  der  i  mit  Hjerte  er  et  større  Ønske  om  at  arbejde 
for  Sandhedens  Udbredelse  og  Opbygningen  af  Kristi  Kirke 
her  paa  Jorden  i  Dag,  end  der  nogensinde  før  har  været,  og 
jeg  synes,  at  dette  burde  være  et  brændende  Ønske  hos  os 
alle. 

Jeg  tror,  at  vi  —  hvis  vi  ikke  har  Ærgerrighed  til  at  ud- 
føre noget  —  at  vi  kun  naar  meget  lidt  i  Livet.  I  Øjeblik- 
ket kender  jeg  ikke  til  noget,  der  er  mere  bedrøveligt,  end 
at  en  Del  af  vore  Folk,  som  har  mistet  denne  Aand.  Jeg 
synes,  det  er  helt  galt.  Hvert  eneste  Individ  burde  nære 
Ønske  om  at  vokse  i  Kundskab  og  Dygtighed.  Vi  opnaar 
ikke  noget  ved  blot  at  ville;  vi  maa  samtidig  gøre  det.  Jeg 
er  sikker  paa,  at  en  ung  Mand,  som  er  fuldkomment  til- 
freds med  det,  han  gør,  selv  om  han  kun  gør  meget  lidt  og 
ikke  har  Vilje  til  at  gøre  .mere,  vil  staa  stille;  men  jeg  er 
overbevist  om,  at  hvert  Menneske  kan  udvikle  sig  fra  Dag 
til  Dag,  fra  Aar  til  Aar  og  faa  større  Evner  til  at  udføre 
Tingene,  som  Aarene  kommer  og  gaar. 

Jeg  fryder  mig  over  Ungdommens  Fremgang.  Jeg  er  sik- 
ker paa,  at  der  ikke  i  De  forenede  Stater,  hvor  Ungdom 
samles,  som  jeg  ser  her  i  Dag,  er  mange,  som  vilde  forpligte 
sig  til,  som  I  har  gjort,  at  efterleve  en  af  Guds  Love  for 
Menneskehedens  Velfærd.  Jeg  kan  ikke  tænke  paa  en  bedre 
og  kraftigere  Udtalelse  mod  de  Mennesker,  som  i  Dag  ar- 
bejder paa  at  ødelægge  Folks  Sjæl  og  Legeme  ved  at  for- 
øge Salget  af  Spiritus  og  Tobak,  end  disse  Ord  i  Visdoms- 
ordet.  Herren  siger:  »Jeg  advarer  eder  paa  Grund  af  de 
ondskabsfulde  Rænker,  som  er  og  vil  være  i  ondskabsfulde 
Menneskers  Hjerter  i  de  sidste  Dage,  og  advarer  eder  forud 
ved  at  give  eder  dette  Visdomsord  som  Aabenbaring.« 

Jeg  har  hørt,  at  de  et  Sted  afslog  at  leje  vor  Kirke  en 
Sal  til  et  Guld  og  Grønt  Bal.  De  sagde,  at  de  ikke  havde 
Raad  til  at  have  en  Masse  unge  Mennesker  til  at  ødelægge 
deres  Servietter  og  Duge  med  deres  Cigaretrygning.  Vi  for- 
talte dem,  at  der  ikke  vilde  findes  nogle  Cigaretter,  og  at 
have  flere  Hundrede  unge  Mennesker  der  uden  Cigaretter 
gjorde  et  varigt  Indtryk.  Men  saadan  har  jeg  overværet 
mange  af  de  Sidste  Dages  Helliges  Sammenkomster.  Hver 
eneste  af  jer,  mine  kære  unge  Venner,  bærer  paa  jeres 
Skuldre  denne  Kirkes  Rygte  og  Anseelse. 

Hver  af  os  har  i  vor  Magt  at  prædike  dette  Evangelium, 
og  at  prædike  det  ikke  ved  Ordet  men  ved  Eksemplet.  Evan- 
geliet er  sandt.  Maa  Gud  hjælpe  os  til  at  leve,  det  er  min 
ydmyge  Bøn,  og  jeg  beder  derom  i  vor  Forløsers  Navn. 
Amen.  —  Uddrag  af  Præsident  Grants  Tale  ved  Aabnings- 
mødet  ved  Ungdomsforeningernes  Konference  i  Tabernaklet 
den  10.  Juni  1938. 

Præsident  Heber  J.  Grants  Fødselsdag. 


Præsident  Heber  J.  Grant  fejrede  sin  82  Aars  Fødselsdag 
den  22.  November  1938.  Trods  sin  høje  Alder  nyder  Præ- 
sident Grant  et  godt  Helbred  og  er  i  stadig  Vigør  under 
Udførelsen  af  sine  mange  Pligter.  Den  23.  November  var 
det  20  Aar  siden  daværende  Præsident  for  Apostlenes  Raad, 
Heber  J.  Grant  efterfulgte  Præsident  Joseph  F.  Smith  som 
Kirkens  Overhoved.  I  de  forløbne  20  Aar  er  Kirken  vokset 
paa  alle  mulige  Omraader,  hvad  der  ikke  mindst  skyldes 
Præsident  Grants  kloge  og  indsigtsfulde  Ledelse.  Vi  ærer 
og  respekterer  ham  som  Herrens  bemyndigede  Profet,  og  vi 
haaber,  at  han  endnu  maa  opleve  mange  lykkelige  og  vel- 
signelsesrige  Aar  til  Glæde  for  hele  Kirken. 


Hvorfor  jeg  ikke  ryger 

af  Dorothy   Dyer  Åkers. 


Hvis  »jeg'et«  i  den  ovennævnte  Artikel  lyder  for  person- 
lig, haaber  jeg,  at  De  vil  tilgive  mig,  en  ukendt  studerende 
ung  Pige,  da  De  nok  forstaar,  at  det  ikke  er  saa  anmassen- 
de som  f.  Eks.  »Hvorfor  Piger  ikke  burde  ryge«,  fordi  det 
vilde  forudsætte,  at  jeg  var  en  Autoritet  paa  dette  Omraa- 
de.  Og  det  er  jeg  naturligvis  ikke. 

Der  er  Masser  af  Folk,  som  har  Ret  til  at  skrive  saadan 
en  Artikel  og  har  gjort  det,  og  har  givet  Dem  glimrende, 
tekniske  Grunde,  hvorfor  Tobak  især  er  skadelig  for  Kvin- 
der. Men  lad  mig  berøre  Problemet  uformelt  og  fordrings- 
løst, ud  fra  en  af  den  yngre  Generations  Synspunkter. 

Jeg  forsikrer  Dem,  at  jeg  er  en  ganske  almindelig  Pige, 
og  jeg  ryger  ikke.  Jeg  er  enogtyve  og  ligesom  enhver  anden 
af  Evas  Døtre  vil  jeg  gerne  være  saa  tiltrækkende  som  mu- 
ligt. Det  første  Krav  er  naturligvis  et  godt  Helbred.  Der  er 
ikke  nogen  Charme  ved  gullige  Tænder,  en  gusten  Teint  og 
daarlige  Nerver.  Jeg  ønsker  en  klar  Hud,  et  rent  Smil,  og 
en  Aande,  der  ikke  er  befængt  med  Tobak. 

Med  Tiden  gør  Nikotin  Ansigtshuden  gul,  akkurat  som 
den  gør  Fingrene  gule,  og  foraarsager  sløv  Holdning,  skarpe 
Træk,  et  anæmisk  og  mat  Blik,  en  hæs  Stemme  og  Udseende 
af  at  være  gammel  før  Tiden.  En  eller  anden  har  foreslaaet, 
at  det  gamle  Ordsprog:  at  en  Kvinde  er  saa  gammel,  som 

hun  ser  ud,  meget  vel  kunde  forandres  til:  »En  Kvinde  er 
saa  gammel,  som  hun  ryger.« 

De  fleste  af  os  var  glade  for  Forandringen  fra  den 
mandhaftige  Mode  til  de  nuværende  yndefulde  Faconer.  Pi- 
ger er  saa  fornuftige,  at  de  ønsker  at  virke  feminine.  Ciga- 
retrygning er  maskulin  og  upassende.  Hvor  grotesk  synes 
det  ikke,  naar  en  ung  Pige  er  i  Selskabskjole!  Jeg  tilbragte 
en  Del  af  mit  Liv  under  Opsyn  af  en  uvidende,  usoigneret 
gammel  irsk  Kone.  Vinter  og  Sommer  havde  hun  et  lille 
snavset  Sjal  paa  og  sad  paa  Dørtrinet  med  en  Rynke  paa  sit 
Læderansigt  og  med  en  Pibe  i  Munden.  Men  denne  Kvinde 
og  hendes  Pibe  var  ikke  saa  selvmodsigende  et  Syn  som 
en  pæn,  velklædt  Pige  med  forvrænget  Mund  for  at  afgive 
Plads  til  den  allestedsnærværende  Cigaret. 

Tobak  indvirker  imidlertid  mere  end  paa  det  ydre  Ud- 
seende: den  er  skadelig  for  det  almene  Velbefindende.  Den 
gennemsnitlige  unge  Kvinde  af  i  Dag  har  en  straalende  Arv 
af  godt  Helbred.  Cigaretter  er  sniaa  Tyve,  der  lidt  efter  lidt 
stjæler  denne  Arv. 

Jeg  var  interesseret  i  at  faa  at  vide,  hvor  daarligt  et  Ry 
Tobakken  egentlig  havde  indenfor  lægevidenskabelige  Kred- 
se. En  lille  Smule  Studium  bringer  følgende  kedelige  For- 
hold og  Kendsgerninger  frem  i  Lyset:  Rygning  skader  Hjer- 
tet. Tobakshjertet  er  et  irritabelt  Hjerte,  der  ikke  fungerer 
paalideligt,  og  som  man  ikke  kan  stole  paa  ved  alvorlige 
Anstrengelser.  Tobak  foraarsager  høt  Blodtryk;  den  forgif- 
ter Nerverne,  skader  Øjnene,  mindsker  Modstandskraften 
overfor  mange  Sygdomme,  især  Tuberkulose.  Den  kan  un- 
dertiden fremkalde  Kræft;  den  skader  de  unges  Vækst,  og 
den  svækker  Energien  og  fysisk  Styrke. 

Nikotin  er  blot  en  af  de  Gifte,  der  findes  i  Tobak.  Og  Ni- 
kotinen er  saa  dødelig,  at  vi  læser  om  et  Tilfælde,  hvori 
mindre  end  et  Gram  Nikotin,  ikke  engang  to  Draaber,  for- 
aarsagede  et  Menneskes  Død.  Naar  den  yngre  Generation 
skødesløst  og  overlegent  kalder  Cigaretter  »Ligkistesøm«, 
taler  de  langt  mere  Sandhed  end  Poesi.  For  Nikotin  er  en 
langsomt  virkende  Gift. 

Uheldigvis  er  en  Kvinde  ofte  tilbøjelig  til  at  blive  mere 
forfalden  til  denne  Vane  end  en  Mand.  Det  er  en  karakteri- 
stisk kvindelig  Egenskab  at  gaa  til  Yderligheder  —  især 
beklageligt  i  dette  Tilfælde,  fordi  Cigaretter  utvivlsomt  er 
skadeligere  for  Kvinden  end  for  Manden. 

Selv  om  jeg  endnu  tilhører  den  yngre  Generation,  har  jeg 
haft  den  usigelige  Glæde  at  være  Venner  med  en  Del  søde, 
gamle  Mennesker.  Og  ogsaa  jeg  ønsker  at  blive  gammel 
med  Ynde  og  Værdighed.  Idelig  Klagen  og  Irritation  følger 
med  Rygning.  Jo  ældre  man  bliver,  desto  flere  Sygdomme 

paadrager  man  sig,  og  med  de  fleste  Sygdomme  følger  ger- 
ne, at  Patienten  ikke  har  Lov  til  at  ryge.  En  inkarneret  Ry- 
ger, der  behøver  denne  Gift,  er  i  Særdeleshed  en  ubehage- 
lig Person  at  have  om  sig. 

Fornylig  sludrede  jeg  med  en  Studiekammeret  —  en  ny- 
delig Pige,  altid  klædt  efter  Modens  sidste  Diktat.  Deres 
første  Indtryk  vilde  være,  at  hendes  kønne  lille  Hoved  al- 
drig fostrede  en  alvorlig  Tanke.  Men  jeg  vidste,  at  hun 
ikke  røg,  og  jeg  spurgte  hende  hvorfor.  Hun  saa  op,  straks 
med  og  interesseret. 

»Bortset  fra  sundhedsmæssige  Grunde,«  sagde  hun,  »tror 
jeg,  at  det  faar  en  Pige  til  at  se  tarvelig  ud.  Jeg  ved,  at  jeg 
sandelig  ikke  vilde  ønske  at  se  min  Moder  ryge.  Og  hvis 
jeg  nogensinde  skulde  faa  nogle  Døtre,  vilde  jeg  ikke  bryde 
mig  om  at  foregaa  dem  med  et  daarligt  Eksempel.  Jeg 
tror,  at  de  fleste  unge  Piger  ryger,  fordi  de  ønsker  at  gøre, 
hvad  de  andre  gør.  Og  Mændene  siger,  at  kun  faa  Piger 
gør  det  godt.  Den  unge  Mand,  jeg  gik  med  i  Sommer,  pra- 
lede ofte  med  at  sige:  »Min  Pige  ryger  ikke!«  Saa  jeg  er 
stolt  over,  at  jeg  ikke  ryger.  Nutildags  er  det  at  være  an- 
derledes, naar  man  ikke  gør  det.« 

Jeg  var  enig  med  hende.  For  nogle  Aar  siden,  naar 
en  Kvinde  røg,  var  det  med  noget  af  en  Pioner-  og  Vove- 
modsaand,  selv  om  den  gik  i  forkert  Retning.  Nu  er  det  et 
Særkende  ikke  at  ryge.  At  ryge  er  at  følge  Linjen,  hvor  der 
er  mindst  Modstand.  Et  af  de  Argumenter,  man  altid  hører, 
naar  et  Menneske  forsvarer  en  tvivlsom  Vane,  er  det  Ud- 
sagn »personlig  Frihed«.  Men  Nikotinen  fjerner  ens  per- 
sonlige Frihed  og  bliver  en  streng  Herre  for  dens  utæn- 
kende Slaver.  Og  hvad  mig  selv  angaar,  ønsker  jeg  at  for- 
svare min  personlige  Frihed  og  kæmpe  for  min  Ret  til  ikke 
at  ryge  —  nutildags,  da  man  ustandselig  bliver  tilbudt  Ci- 
garetter, og  hvor  man  daglig  ser  de  store  Annoncer,  der 
slaar  til  Lyd  for  Tobakkens  »velsignende«  Indflydelse. 

En  studerende  ved  et  andet  Universitet  har  givet  mig  sin 
Mening  saaledes:  »Hvorfor  jeg  ikke  kan  fordrage  at  se  en 
Kvinde  ryge?  Fordi  det  i  de  fleste  Tilfælde  er  en  aabenlys 
Lyst  til  at  agere.  Hun  opfører  sig,  som  om  dette  lille  For- 
søg paa  Fordærvelse  af  sig  selv  er  sikker  paa  at  vinde  Men- 
neskehedens Bifald.  De  Piger,  som  ryger  for  deres  Fornøj- 
elses Skyld,  er  kun  faa.  Halvfems  Procent  af  dem  ryger  af 
samme  Grund,  de  drikker  Spiritus  —  »de  kan  ikke  være 
andet  bekendt«.  Og  den  Slags  »Argumenter«  irriterer  mig. 

Den  unge  Pige  tror  noget  om  sig  selv,  drikker  med  Ele- 
gance og  Rutine,  faar  et  blaseret  Blik,  ser  paa  Verden  gen- 
nem halvt  lukkede  Øjne  og  forestiller  sig  i  sin  Naivitet,  at 
Verden  ligger  for  hendes  Fod.  Men  det  gør  den  ikke. 

Masser  af  unge  Mænd,  som  selv  er  uforbederlige  Rygere, 
raaber  højst  i  deres  Misbilligelse.  Deres  Forklaring  lyder 
noget  i  denne  Retning:  »Ja,  det  irriterer  mig —  det  er  ,alt.« 

Forholdet  er  det,  at  en  Kvinde,  der  ryger,  støder  ens 
Sans  for  det  æstetiske.  Rygning  passer  ikke  rigtig  for  Kvin- 
der og  for  den  Sags  Skyld  heller  ikke  for  Mamd.« 

Og  derfor  ryger  jeg  ikke.  Jeg  sætter  Pris  paa  at  bevare 
mit  gode  Helbred,  klare  Teint,  stærke,  hvide  Tænder,  friske 
Aande,  min  personlige  Frihed  og  min  Selvrespekt.  Desuden 
maa  jeg  passe  paa  mine  Penge  —  eller  i  det  mindste  vil 
jeg  sørge  for,  at  de  bruges,  hvor  de  ikke  bogstaveligt  gaar 
op  i  Røg. 

Sangens  £/Hagt 

af  'Bjarne  Efiansen,  SKøbenhavn. 

SYaar  jeg  lytter  til  Sangens  indtrængende  {Kalden, 

Da  lyder  dens  brusende  ^oner 

Som  en  saare  stor  EHær, 

Der  marcherer  frem  mod  de  endeløse  Sletter. 

SMaalet  den  sætter  er  9Henne ske sjælen, 
'Den  opløfter  mit  Sind  fra  det  iskolde  SMørke, 
bylder  min  Sjæl  med  <£ys  og  Styrke, 
{Kalder  den  bort  mod  de  evige  {Riger. 

'Den  bringer  dig  SHaab 
Du  som  før  var  forstenet, 
Din  Sjæl  bliver  varm 
Dit  Sind  saa  berenet. 

tHtter  du  føler  som  bæres  du  paa  Winger, 

Sjælen  er  frigjort, 

{Mod  de  evige  krystalklare  {Regioner  den  let  sig  svinger 

{for  der  at  møde  min  Skaber  paany. 

Den  forenes  med  {Renhedens  {Hånd 
D)er  var  den  givet. 

lovpriser  sin  Skaber  for  frigjorte  ^imer, 
Dvæler  ved  EHaabet  om  atter  paany 
at  møde  i  Sangen  med  fuld  {Harmoni. 

De  døde  skal  leve 

af  Ældste  James   E.  Talmage. 

»Hvor  kan  det  holdes  for  utroligt  hos  eder,  at  Gud  op- 
rejser døde?«  (Ap.  Gern.  26:  8). 

Saaledes  sagde  Paulus  til  Kong  Agrippa,  da  han  stod  for- 
an ham  som  Fange  i  Lænker  henved  tredive  Aar  efter  vor 
Herres  Opstandelse.  Paa  den  Tid  maatte  Apostlene  og  de 
Hellige  udstaa  svære  Forfølgelser  paa  Grund  af  deres  håard- 
nakkede  Vidnesbyrd  om  den  korsfæstede  og  opstandne  Kri- 
stus. De  indflydelsesrige 
Saducæere  forkastede  Læ- 
ren om  en  virkelig  Opstan- 
delse; men  alle,  undtagen 
de  faa,  der  havde  modtaget 
Kristendommen  gennem 
Tro  og  Omvendelse,  erklæ- 
rede Vidnesbyrdene  om 
Kristi  Opstandelse  for  Op- 
digt og  Bedrageri. 

At  Jesu  Aand  kom  tilba- 
ge fra  Aandernes  Opholds- 
sted og  igen  iførte  sig  det 
Legeme,  der  var  lagt  i  Gra- 
ven, fremgaar  tydeligt     af 

den  hellige   Skrift.      I   den 
James  E.  Talmage  tidUg€   pa&    demMJ   msior[. 

ens  højst  mindeværdige  Søndag,  blev  han  set  af  Marie  Mag- 
dalene og  derefter  af  andre,  blandt  hvilke  det  tillodes  nog- 
le ærbødigt  at  berøre  hans  Fødder.  Om  Aftenen  stod  han 
midt  iblandt  Apostlene  og  beroligede  dem  under  deres  Frygt 
med  disse  Ord:  »Ser  mine  Hænder  og  mine  Fødder,  at  det 
er  mig  selv;  føler  paa  mig  og  ser,  thi  en  Aand  har  ikke  Kød 
og  Ben,  som  I  se,  at  jeg  har.«  (Luk.  24:  39) 

At  det  Legeme,  i  hvilket  han  viste  sig  for  dem,  var  det 
selv  samme  Legeme,  hvori  Herren  havde  levet  iblandt  dem, 
fremgik  tydeligt  af  den  Kendsgerning,  at  han  viste  dem 
Saarene,  der  var  tilføjet  ham  under  Korsfæstelsen.  For 
yderligere  at  overbevise  disse  sine  hengivne  Tjenere  om,  at 
han  ikke  var  en  skyggeagtig  Form,  et  immaterielt  Væsen, 
men  en  levende  Personlighed  med  legemlige  Organer,  siger 
han  til  dem:  »Har  I  noget  at  spise?«  De  bragte  ham  stegt 
Fisk  og  anden  Føde,  og  han  »spiste  det  for  deres  Øjne.« 

Kristus  var  den  første  af  alle  Mennesker  til  at  stige  op 
fra  Graven  med  Aand  og  Legeme  genforenet,  en  opstanden 
og  udødeliggjort  Sjæl.  Derfor  kaldes  han  med  Rette 
»Førstegrøden  af  de  hensovede«  og  ligeledes  »førstefødt  ud 
af  de  døde«  og  »den  førstefødte  af  de  døde.«  (I.  Kor.  1:5). 
Den  saaledes  tilvejebragte  Sejr  over  Døden  af  den  forud  be- 
skikkede Forløser  for  Menneskene  var  i  Overensstemmelse 
med  talrige  og  uomtvistelige  profetiske  Vidnesbyrd.  At  en 
virkelig  Opstandelse  skal  komme  til  alle  dem,  der  har  el- 
ler vil  komme  til  at  leve  og  dø  paa  Jorden,  er  lige  saa  kraf- 
tigt bevidnet  af  Skriften. 

Der  er  omtalt  to  almindelige  Opstandelser;  vi  kan  kalde 
dem  den  første  og  den  anden,  eller  de  retfærdiges  og  de 
uretfærdiges  Opstandelse.  Hør  Kristi  egne  Ord  vedrørende 
de  døde  og  deres  Genopvækkelse:  »Thi  den  Time  kommer, 
paa  hvilken  alle  de,  som  ere  i  Gravene,  skulle  høre  hans 
Røst,  og  de  skulle  gaa  frem,  de,  som  have  gjort  det  gode, 
til  Livets  Opstandelse,  men  de,  som  have  gjort  det  onde,  til 
Dommens  Opstandelse.«   (Joh.  5:28 — 29). 

Den  første  Opstandelse  begyndte  med  Jesus  Kristus  og 
fortsattes  derefter;  thi  vi  læser:  Og  Gravene  aabnedes;  og 
mange  af  de  hensovede  Helliges  Legemer  bleve  oprejste,  og 
de  gik  ud  fra  (Gravene  efter  hans  Opstandelse  og  kom  ind 
i  den  hellige  Stad  og  viste  sig  for  mange.«  (Math.  27:  52 
— 53).  Men  de  retfærdiges  Opstandelse  vil  som  et  Hele  fin- 
de Sted  paa  den  Tid,  da  Herrens  andet  Komme  i  Herlighed 
nærmer  sig  og  vil  foregaa  i  en  bestemt  Orden  som  antydet 
af  Paulus:  »Men  nu  er  Kristus  oprejst  fra  de  døde  som 
Førstegrøden  af  de  hensovede.  Thi  efterdi  Død  kom  ved  et 
Menneske,  er  ogsaa  de  dødes  Opstandelse  kommet  ved  et 
Menneske.  Thi  ligesom  alle  dø  i  Adam,  saaledes  skulle  og- 
saa alle  levendegøres  i  Kristus.  Dog  hver  i  sin  Orden;  som 
Førstegrøde  Kristus,  dernæst  de,  som  tilhøre  Kristus,  ved 
hans  Tilkommeise.«  (I.  Kor.  15:  20—23). 

Tusindaarsriget  vil  blive  indviet  med  en  herlig  Forløs- 
ning af  de  retfærdige  fra  Dødens  Magt,  og  om  disse  er  det 
skrevet:  »Salig  og  hellig  er  den,  som  har  Del  i  den  første 
Opstandelse;  over  disse  har  den  anden  Død  ikke  Magt,  men 
de  skulle  være  Guds  og  Kristi  Præster  og  skulle  være  Kon- 
ger med  ham  i  de  Tusinde  Aar«,  :og  som  Modsætning  her- 
til læser  vi  om  de  uretfærdige:  »De  øvrige  af  de  døde  bleve 
ikke  levende,  førend  de  Tusinde  Aar  var  tilende.«  (Aab. 
20:  5—6). 

Om  hans  nær  forestaaende  Tilkommeise  og  Forskellen 
paa  de  retfærdiges  og  de  uretfærdiges  Opstandelse  har  Her- 
ren udtalt  sig  paa  følgende  Maade  i  Aabenbaring  i  denne 
Tidsalder:   »Lytter,  —  thi  Herrens  store  Dag  er  nær,  thi 

Dagen  kommer,  da  Herren  skal  lade  sin  Røst  høre  fra  Him- 
melen. Himlene  skulle  bæve,  .lorden  skælve,  og  Guds  Ba- 
sun skal  lyde  baade  længe  og  højt  og  sige  til  de  slumrende 
Nationer:  I,  Hellige,  staar  op  og  lever;  I  Syndere,  bliver 
og  slumrer,  indtil  jeg  atter  kalder.«  (Pagtens  Bog  43:  18). 
Mormons  Bog  er  meget  uforbeholden  i  dens  Beskrivelse 
af  Legemets  Opstandelse:  »Og  der  er  en  Død,  som  kaldes 
en  timelig  Død,  og  Kristi  Død  skal  løse  den  timelige  Døds 
Baand,  paa  det  at  alle  skulle  blive  oprejste  fra  denne  time- 
lige Død;  Aand  og  Legeme  skulle  atter  blive  forenede  i  de- 
res fuldkomne  Skikkelse;  baade  Lem  og  Ledemod  skulle 
atter  komme  til  deres  eget  Legeme,  ja  ligesom  vi  nu  ere; 
og  vi  skulle  fremstilles  for  Gud  med  den  samme  Bevidst- 
hed, som  vi  nu  have  og  med  en  klar  Erindring  om  al  vor 
Skyld.  Og  denne  Genoprejsning  skal  blive  alle  tildelt,  baa- 
de gamle  og  unge,  baade  Trælle  og  fri,  baade  Mænd  og 
Kvinder,  baade  ugudelige  og  retfærdige;  og  end  ikke  saa 
meget  som  et  Haar  af  deres  Hoveder  skal  blive  tabt;  men 
alting  skal  bringes  tilbage  til  sin  fuldkomne  Skikkelse,  som 
det  nu  er  eller  i  Legemet  og  skal  fremføres  og  fremstilles 
for  Kristi  Sønnens,  Gud  Faderens  og  den  Helligaands  Dom- 
stol, hvilke  er  en  evig  Gud,  for  at  dømmes  efter  deres  Ger- 
ninger, enten  de  ere  gode,  eller  de  ere  onde.«  (Alma 
11:  42—44). 


De  første  Betingelser. 


Evangeliets  første  Principper  og  Ordinanser  er:  1)  Tro 
paa  den  Herre  Jesus  Kristus;  2)  Omvendelse;  3)  Daab  ved 
Begravelse  i  Vandet  til  Syndernes  Forladelse;  4)  Haands- 
paalæggelse  for  den  Helligaands  Gave.  Lydighed  mod  disse 
Krav  er  den  første  Betingelse  for  Ophøjelse  i  Guds  Rige. 
De  danner  Grundvolden  for  videre  Fremgang. 

Formanet  og  advaret. 

Paa  Grund  af  de  ondskabsfulde  Rænker,  som  vil  findes 
i  ondskabsfulde  Menneskers  Hjerter  i  de  sidste  Dage,  har 
Herren  advaret  de  Sidste  Dages  Hellige  mod  Brugen  af 
The,  Kaffe,  alkoholholdige  Drikke  og  overdreven  Brug  af 
Kød.  Gud  har  lovet  store  Velsignelser  til  dem,  som  vil  lytte 
til  dette  Raad  og  vandre  i  Lydighed  til  hans  Befalinger. 

Ægteskabspagten. 

Borgerlig  Vielse  er  bindende,  indtil  Døden  adskiller  de 
to,  som  indgaar  en  Pagt.  Herren  har  imidlertid  sørget  for, 
at  Ægteskabspagten  kan  fortsættes  ind  i  Fremtiden,  og  at 
Familieforbindelsen  kan  være  lige  saa  virkelig  herefter, 
som  den  er  for  nærværende  Tid.  Medlemmer  af  Kirken, 
der  fremlægger  de  tilbørlige  Erklæringer,  kan  modtage  den- 
ne uvurderlige  Velsignelse  ved  at  blive  viet  i  Guds  Tempel. 


Guds  Love  er  bindende  baade  for  døde  og  levende.  Her- 
ren har  beredt  et  Middel,  hvorved  de,  som  er  døde,  kan 
annamme  Evangeliet  gennem  stedfortrædende  Arbejde  af 
dem,  som  er  i  Live.  Dette  Arbejde  bliver  udført  i  Herrens 
Tempel  og  udgør  et  af  de  Hovedansvar,  som  paahviler  de 
Sidste  Dages  Hellige. 


At  forstaa  alt  er  at  tilgive  alt. 

Joseph  Smith  fortæller  om  en  Kvinde,  som  paastod,  at 
hun  havde  den  Gave,  at  hun  kunde  skelne  mellem  de  onde 
og  gode  Aander.  En  Dag  kom  denne  Kvinde  frem  med  me- 
get svære  Anklager  mod  en  Søster,  idet  hun  sagde,  at  Aan- 
den  oplyste  hende  om  disse  Ting.  Det  blev  senere  bevist, 
at  vedkommende  Søster  var  uskyldig  i  de  Ting,  hun  blev 
anklaget  for. 

Hvor  ofte  sker  der  ikke  noget  lignende  hos  os.  Naar  vi 
hører  denne  Beretning,  synes  vi  alle,  at  det  er  forfærdeligt, 
at  saadanne  Ting  kan  ske.  Og  dog  er  vi  alle  mere  eller  min- 
dre Skyld  i  samme  Forbrydelse,  hver  Gang  vi  udtaler  en 
Dom  over  en  Person  eller  Sag,  som  vi  ikke  har  det  grun- 
digste Kendskab  til. 

Faa  Ting  har  bragt  mere  Sorg  inden  for  vor  Broder-  og 
Søsterskare  end  netop  denne  Ting.  Og  det  farligste  ved  det 
hele  er,  at  vi  ikke  altid  er  os  bevidst,  at  vi  gør  noget  for- 
kert. Vi  har  maaske  hørt  noget  ufordelagtigt  om  en  eller 
anden.  Vi  tror  det,  og  finder  det  sandsynligt,  vi  fortæller 
det  videre,  uden  at  skænke  det  synderlig  Eftertanke.  Men 
maaske  har  vi  derved  været  med  til  at  anrette  Skade  og 
Sorg,  som  er  helt  uoprettelig. 

Husk  det  gamle  Ord:  »At  forstaa  alt,  er  at  tilgive  alt.« 

Lad  os  overlade  Dommen  til  ham,  som  forstaar  alt. 

Den  danske  Missions  Historie. 


(Fortsat). 

Den  29.  November  1851  skrev  Broder  Petersen  et  Brev 
til  Byens  Myndigheder,  hvori  han  bad  om  Beskyttelse  iføl- 
ge Landets  Love.  Samme  Dag  blev  han  kaldt  op  til  Borg- 
mesteren for  at  forklare,  hvorfor  han  havde  udført  Daabs- 
handlingerne  uden  Myndighedernes  Tilladelse;  det  blev 
ham  i  de  stærkeste  Vendinger  forbudt  at  døbe  eller  holde 
Møder  saa  længe  hans  Sag  verserede  for  Retten.  Pøbelen 
havde  den  Dag  besluttet  at  eskortere  ham  ud  af  Byen, 
men  ved  Politiets  Mellemkomst  blev  dette  forhindret,  efter- 
som det  var  forbudt  Folk  at  samles  i  større  Antal  end  to 
eller  tre. 

Den  1.  December  blev  Ældste  Petersen  af  Byfoged  Finne 
anmodet  om  at  sende  sine  Papirer  saa  hurtigt  som  muligt 
til  Amtmanden  i  Arendal.  Han  overrakte  med  det  samme 
den  Mand,  der  bragte  ham  denne  Ordre,  sine  Papirer, 
som  altsammen  blev  sendt  til  Amtmanden. 

Urolighederne  fortsatte  til  den  4.  December,  da  et  stort 
Bryllup,  som  fejredes  i  Byen,  bortledede  Folks  Opmærk- 
somhed. 

»Søndag  Aften  den  7.  December  1851,«  skriver  Ældste  Peter- 
sen, »samledes  vi  fire  Brødre  Svend  Larsen,  Peter  Adamsen, 
John  Olsen  og  jeg  selv  i  et  Overværelse  i  Broder  Larsens  Hus. 
Ved  denne  Lejlighed  bekræftede  jeg  Peter  Adamsen  og  John 
Olsen  som  Medlemmer  ved  Haandspaalæggelse  for  den  Hellig- 
aands  Gave.  Efter  denne  Handling  fik  vi  fire  Nadveren,  som  for 
i'Orste  Gang  blev  administreret  ved  guddommelig  Myndighed  i 
Norge.  Jeg  følte  mig  i  Sandhed  taknemmelig  for  denne  velsig- 
nede Dag  og  priste  Herrens  Navn,  fordi  han  havde  hørt  mine 
Bønner.« 

Sadledes  blev  Isen  brudt  i  »gamle  Norge«  og  de  første 
omvendte  tillagt  Kirken  i  dette  Land,  der,  ligesom  de  øv- 
rige skandinaviske  Lande  har  spillet  en  saa  fremtrædende 
Rolle  i  de  Sidste  Dages  Helliges  Missionær-Historie;  men  de 
Begivenheder,  som  straks  fulgte  efter  disse  Daabshandlin- 
ger,  skulde  sætte  de  første  Missionærer  og  Medlemmer  i 
dette  Land  paa  en  haard  Prøve.  Gennem  Voldshandlinger, 
Forfølgelser,  Fængslinger  og  haarde  Prøvelser  førte  Vejen 
til  Kristi  Kirkes  heldige  Oprettelse  i  Norge. 

Ved  det  omtalte  lille  Møde  forfattede  Ældste  Petersen 
Salmen  Nummer  148  i  Sangbogen:  »Hør  os,  Immanuel,  vi 
dig  anraabe«.  Tidligere,  da  han  først  opholdt  sig  i  Øster- 
risør,  havde  han  skrevet  Nummer  27:  »O,  hører  I  Slægter 

paa  Jorden  et  Ord«  og  Nummer  78:  »Zion,  naar  paa  dig 
jeg  tænker.« 

Den  8.  December  blev  Ældste  Petersen  kaldt  op  til  Borg- 
mesteren og  ifølge  skriftlig  Redegørelse,  som  var  blevet 
modtaget  fra  Amtmanden,  blev  han  beordret  til  nøje  at 
rette  sig  efter  Straffelovens  Paragraf  21,  Stykkerne  17  og 
18,  hvori  det  fastslaas,  at  kun  saadanne,  som  Loven  aner- 
kender som  Præster,  har  Ret  til  at  døbe  eller  udføre  kirke- 
lige Handlinger.  Ældste  Petersen  blev  truet  med  Fængs- 
ling, hvis  han  ikke  holdt  sig  Loven  efterrettelig. 

Omtrent  tre  Uger  senere  modtog  han  et  Brev  fra  Øster- 
risørs  Borgmester,  hvoraf  vi  gengiver  følgende: 

»Ifølge  Ordre  fra  Nedenæs  og  Robygdlagets  Amt  af  17.  ds. 
returnerer  jeg  hermed  de  Dokumenter,  som  jeg  fik  den  1.  ds., 
nemlig  Kaldsbrev  og  Anbefalingsskrivelser,  dateret  den  4.  Sep- 
tember og  den  1.  Oktober  og  ligeledes  Nummer  2  af  Tidsskriftet 
»Skandinaviens  Stjerne«,  og  jeg  informerer  Dem  ogsaa  om,  at 
man  ikke  anerkender  Dem  som  Præst  eller  Forstander  for  no- 
gen Menighed  her  i  Landet,  og  som  Følge  deraf  maa  De  ikke 
udføre  nogen  Handling  i  denne  Egenskab,  og  Amtet  forbeholder 
sig  herefter  Retten  til  at  afgøre,  hvorvidt  der  vil  blive  rejst 
Tiltale  imod  Dem  for  at  have  udført  Daabshandlinger.« 

Paa  Grund  af  Østerrisør^Myndighedernes  Modstand  hav- 
de Ældste  Petersen  tidligere  besluttet  at  rejse  fra  Byen  og 
finde  en  anden  Arbejdsmark;  men  før  han  kunde  udføre 
denne  Beslutning,  var  han  Genstand  for  et  andet  Pøbel- 
overfald. Omkring  Kl.  9  om  Aftenen  den  11.  December  1851 
blev  Skipper  Larsens  Hus  omringet  af  en  larmende  Hob, 
som  ret  hurtigt  brød  ind  i  Huset,  idet  de  befalede,  at  Mor- 
monpræsten skulde  overgives  i  deres  Hænder.  De  tændte  et 
Lys  og  gennemsøgte  Huset  for  at  finde  ham.  De  undersøgte 
hver  eneste  Krog  og  hvert  Hjørne  i  Huset  med  Undtagelse 
af  den  snævre  Skorsten,  som  Ældste  Petersen  var  kravlet 
op  i,  og  hvor  han  skjulte  sig,  indtil  Faren  var  drevet  over. 
I  Løbet  af  Natten  blev  Døren  brudt  op  to  Gange,  men 
Voldsmændene  kunde  ikke  finde  den,  de  søgte.  Senere  blev 
Skaren  splittet  af  Politiet,  og  Ældste  Petersen  vovede  sig 
ud  fra  sit  ret  ubehagelige  Skjulested  i  en  Dragt,  som  for- 
drede megen  Sæbe  og  Vand.  Næste  Dag  blev  Voldsmænde- 
ne ført  for  Retten;  men  de  blev  aldrig  straffet. 

Søndag  den  14.  December  1851  kom  der  en  Mand  ved 
Navn  Svend  Peter  Larsen  fra  Frederiksstad  for  at  faa  en 
Samtale  med  Ældste  Petersen.  Herr  Larsen  var  en  religiøs 
Mand  og  blev  snart  interesseret  i  de  Lærdomme,  som  blev 
fremsat  af  Missionæren,  der  i  flere  Dage  havde  bedt  op- 
rigtigt, at  Herren  vilde  hjælpe  ham  bort  fra  Østerrisør  og 
finde  et  Sted,  hvor  han  kunde  gøre  mere  godt.  Herr  Larsen 
skulde  til  Bergen,  og  Ældste  Petersen,  der  betragtede  ham 

som  et  Sendebud  fra  Gud,  besluttede  sig  straks  til  at  tage 
med  ham.  Efter  at  have  taget  en  bevæget  Afsked  med  de 
faa  Medlemmer  i  Østerrisør,  sejlede  han  derfra  med  Skibet 
»Den  gode  Hensigt«,  der  ejedes  af  hans  nye  Ven  Svend  Pe- 
ter Larsen.  Det  var  den  16.  December  1851.  Den  næste  Dag 
kom  de  til  den  lille  By  Arendal,  hvor  Skibet  lagde  til  et 
Par  Dage,  hvad  der  gav  Ældste  Petersen  Lejlighed  til  at 
tale  med  en  Del  religiøst  interesserede  Mennesker  i  Byen; 
blandt  dem  var  der  en  Købmand  ved  Navn  Scheveland,  til 
hvem  han  bar  et  kraftigt  Vidnesbyrd  og  gav  nogle  Trakta- 
ter. Rejsen  fortsattes  fra  Arendal  den  20.  December.  Nat- 
ten mellem  22.  og  23.  var  Skibet  lige  ved  at  løbe  paalGrund, 
og  Passagererne  blev  kun  reddet  ved  Broder  Petersens  An- 
strengelser, han  var  ved  Roret,  og  ved  Anvendelsen  af  alle 
sine  fysiske  Kræfter  lykkedes  det  ham  at  faa  den  lille 
Skude  drejet. 

Skibet   landsatte   Passagererne   i   Mandal   den   4.  Januar 
1852. 


Fra  Missionsmarken. 


^Bryllup  i  Ssbjerg. 


Lørdag  den  29.  Oktober  1938  havde  Esbjerg  Gren  den  Glæde 
atter  at  være  Vidne  til  et  Bryllup,  idet  Søster  Selma  Pedersen 
og  Broder  Peder  Olsen  indtraadte  i  det  hellige  Ægteskab.  Den 
borgerlige  Vielse  fandt  Sted  Lørdag  Formiddag,  og  om  Efter- 
middagen Kl.  17  kørte  det  unge  Par  ud  til  Kirken,  som  var 
smukt  pyntet,  og  hvor  Søskende  og  Venner  ventede.  Vielses- 
ceremonien  udførtes  af  Missionspræsident  Mark  B.  Garff.  Vi 
ønsker  gennem  »Stjernen«  det  unge  Par  al  mulig  Held  og  Lykke. 

AABHUS:  Søndagsskolen  afholdt  Fest  den  8.  November  1938  til 
Fordel  for  Juletræsfesten.  Der  blev  udført  et  udmærket  Pro- 
gram. Festen  var  godt  besøgt,  idet  45  Børn  og  40  Voksne  var  til 
Stede. 

SILKEBORG:  Onsdag  den  19.  Oktober  1938  havde  Missionær- 
foreningens Repræsentant  i  Silkeborg  arrangeret  en  Fest  til 
Fordel  for  Dansk  Missionærforening.  Festen,  der  lededes  af 
Broder  Orvill  Thomsen,  forløb  udmærket.  Den  indbragte  et 
pænt  lille  Overskud  og  var  besøgt  af  ca.  50  Personer. 

dødsfald  i  fKøbenhavn. 


Broder  Rasmus  Sørensen  Olsen  af- 
gik ved  Døden  den  1.  November  1938 
og  blev  bisat  fra  Kirken  Søndag  den 
6.  November  under  meget  stor  Delta- 
gelse. Den  store  Sal  var  meget  smukt 
pyntet,  og  et  Utal  af  Kranse  og  Blom- 
ster dækkede  Kisten  og  Gulvet.  Guds- 
tjenesten formede  sig  som  en  smuk 
Hyldest  til  vor  afdøde  Broder  og  Ven. 
Der  blev  talt  af  Ældsterne  Leland  C. 
Hansen  og  Orson  B.  West  samt  Mis- 
sionspræsident  Mark  B.  Garff,  der 
alle  i  varmt  følte  Ord  gav  Udtryk  for 
deres  Sorg  over  Broder  Olsens  Bort- 
gang. Broder  Olsen  efterlader  sig  Hu- 
stru og  4  Børn,  to  Sønner  og  to  Døtre. 
Rasmus  Olsen  Broder  Olsen  levede  og  døde  som  en 

trofast  Sidste  Dages  Hellig.  Ære  være 

hans  Minde!  Vi  udtrykker  vor  Medfølelse  med  de  efterladte  og 

beder  Herren  velsigne  dem. 

%ak 

Paa   Familiens   og   egne   Vegne   ønsker  jeg   paa   denne   Maade 

at  rette   en  hjertelig  Tak  til  alle,   som  viste  Deltagelse   ved  vor 

kære  Mand  og   Faders   Sygdom,   Død   og  Begravelse.   En    særlig 

i  Tak  til  Præsident  og   Søster   Garff  samt  Missionærerne   Leland 

;  C.  Hansen  og  Joe  D.  Mortensen  for  al  Venlighed  og  Hjælp. 

Ane   Olsen. 

KØBENHAVN:  Den  13.  Oktober  1938  fejrede  Søster  Laura  Han- 
sen sin  70  Aars  Fødselsdag.  Søster  Hansen  har  i  mange  Aar 
været  et  trofast  Medlem  af  Kirken  og  ligeledes  taget  aktiv  Del  i 
Arbejdet,  især  i  Den  kvindelige  Hjælpeforening,  som  hun  elsker 
og  omfatter  med  levende  Interesse.  Vi  haaber  og  ønsker  af  Hjer- 
tet; at  Søster  Hansen  maa  faa  en  fredfyldt  og  velsignet  Livs- 
aften. 


KØBENHAVN:  Et  andet  trofast  Medlem,  Søster  Otto,  fejrede 
den  12.  November  1938  sin  61  Aars  Fødselsdag.  Søster  Otto  har 
kun  været  Medlem  af  Kirken  et  Par  Aar,  men  har  i  den  Tid  ved 
sin  noble  Fremtræden  og  hjertelige  Væsen  vundet  sig  mange 
Venner,  som  sætter  stor  Pris  paa  hende.  Vi  ønsker  hjertelig  til 
Lykke. 


